stanford-oval/wikipedia huggingface dataset:
ความสูงเหนือระดับน้ำทะเล

ความสูงเหนือระดับน้ำทะเล (อังกฤษ: metres above sea level, MASL) หรือ ความสูงเหนือระดับน้ำทะเลปานกลาง (อังกฤษ: metres above mean sea level, MAMSL) เป็นมาตรฐานการวัดตามระบบเมตริกแสดงผลในหน่วยเมตร ใช้แสดงระดับความสูงพื้นดินของที่ตั้งใด ๆ โดยอิงกับระดับน้ำทะเลปานกลางที่มีการบันทึกข้อมูลไว้ ซึ่งค่าระดับความสูงนี้ ถูกใช้ในหลายด้าน ดังนี้
ด้านภูมิศาสตร์ ในการระบุความสูงของภูมิประเทศ ที่ตั้งของเมือง นคร จังหวัด
ด้านวิศวกรรมโยธา ในการระบุความสูงของยอดตึกหรือชั้นดาดฟ้าของอาคาร ตลอดจนสิ่งก่อสร้างอื่น ๆ
ด้านการเดินอากาศ ในการระบุระดับความสูงของเครื่องบิน ตลอดจนอากาศยานอื่น ๆ
ดูเพิ่ม

ระดับน้ำทะเล
ความสูงเหนือระดับพื้นดินโดยเฉลี่ย
ความสูงเหนือระดับดิน
ทะเลสาบ

ทะเลสาบกลางสวนเบญจกิตติ ขนาด 200x800 เมตร
เมืองชิคาโก และทะเลสาบมิชิแกน 1 ในทะเลสาบทั้ง 5 ทางตอนเหนือของสหรัฐอเมริกา
ทะเลสาบ เป็นแหล่งน้ำขนาดใหญ่ ที่ล้อมรอบด้วยผืนดิน โดยทั่วไปทะเลสาบจะไม่มีทางไหลออกสู่ทะเล และมีน้ำจืด เรียกกันว่า "ทะเลสาบน้ำจืด" แต่ทะเลสาบบางแห่งอาจไหลออกสู่ทะเลได้ และมีน้ำเค็ม จึงเรียกกันว่า "ทะเลสาบน้ำเค็ม"
คำว่า "ทะเลสาบ" ยังครอบคลุมถึงแหล่งน้ำที่เกิดขึ้นจากการกระทำของมนุษย์ เช่น ทะเลสาบขนาดเล็กในสนามกอล์ฟ หรือ ทะเลสาบขนาดเล็กในสวนสาธารณะขนาดใหญ่ หรือ แอ่งเก็บน้ำเหนือเขื่อน และ อ่างเก็บน้ำ ซึ่งนับเป็นทะเลสาบขนาดใหญ่
รายชื่อทะเลสาบในต่างประเทศ

ทะเลสาบเกรตซอลต์
เกรตเลกส์
ทะเลสาบสุพีเรีย
ทะเลสาบมิชิแกน
ทะเลสาบฮูรอน
ทะเลสาบอิรี
ทะเลสาบออนแทรีโอ
ทะเลสาบโคโม
ทะเลสาบเจนีวา
ทะเลสาบล็อกเนสส์
ทะเลสาบชาด
ทะเลสาบแทนกันยีกา
ทะเลสาบโตบา
ทะเลสาบตีตีกากา
ทะเลเดดซี
ทะเลสาบไบคาล
ทะเลสาบมัจจอเร
ทะเลสาบมาราไกโบ
ทะเลสาบลาโดกา
ทะเลสาบวอลตา
ทะเลสาบวิกตอเรีย
ทะเลสาบแวแนร์น
ทะเลสาบแอร์
ทะเลสาบอินเล
ทะเลสาบกันดอจี
หนองตุง
โตนเลสาบ
ทะเลสาบเอ๋อไห่
ทะเลสาบซีหู
ทะเลสาบเต๋อซี
ทะเลสาบซงจู
ทะเลสาบยามานะคาโกะ
ทะเลสาบบิวะ
ทะเลสาบฮว่านเกี๋ยม
ทะเลสาบในประเทศไทย

หากนับโดยลักษณะทางภูมิศาสตร์แล้ว ในประเทศไทยมีทะเลสาบน้ำจืดหลายแห่ง ขณะที่มีทะเลสาบน้ำเค็มบนแผ่นดินเพียงแห่งเดียว ดังนี้
ทะเลสาบในประเทศไทย > ทะเลสาบน้ำเค็ม

ทะเลสาบสงขลาตอนล่าง ถือเป็นทะเลสาบน้ำเค็มที่ใหญ่ที่สุดในประเทศไทย  มีเนื้อที่ 1,040 ตารางกิโลเมตร หรือ 650,000 ไร่ ตั้งอยู่ในพื้นที่ 3 จังหวัด คือ จังหวัดสงขลา จังหวัดนครศรีธรรมราช จังหวัดพัทลุง และเป็นทะเลสาบแห่งเดียวบนแผ่นดินที่มีช่องเปิดสู่อ่าวไทย
ทะเลใน เป็นทะเลสาบน้ำเค็มบนเกาะแม่เกาะ อำเภอเกาะสมุย จังหวัดสุราษฎร์ธานี
ทะเลสาบสงขลา (สีเขียว)
บุนเดิสแวร์

| กองป้องกันสหพันธ์ |
| --- | --- |
Bundeswehr
กางเขนเหล็ก เครื่องหมายของบุนเดิสแวร์
คำขวัญ: "Wir. Dienen. Deutschland."  ("เรารับใช้เยอรมนี")
ก่อตั้ง: 12 พฤศจิกายน ค.ศ. 2498
รูปแบบปัจจุบัน: 3 ตุลาคม ค.ศ. 2533
เหล่า: กองทัพบก  กองทัพเรือ กองทัพอากาศ  เหล่ายุทธบริการ เหล่าสาธารณสุขกลาง  เหล่าไซเบอร์และสนเทศบริการ
กองบัญชาการ: บ็อน, เบอร์ลิน และพ็อทซ์ดัม
ผู้บังคับบัญชา
ผบ.สส.: รมว.กลาโหม (ในยามสงบ) นายกรัฐมนตรี (ในภาวะป้องกันประเทศ)
กำลังพล
อายุเริ่มบรรจุ: 17 ปีบริบูรณ์
การเกณฑ์: มีการเกณฑ์ทหารแต่ถูกระงับชั่วคราวตั้งแต่การรวมประเทศเยอรมนี
ยอดประจำการ: 180,215 คน (2567)
ยอดสำรอง: 930,000 คน (2567)
รายจ่าย
งบประมาณ: 71.75 พันล้านยูโร (2567)
ร้อยละต่อจีดีพี: 2.12% (2567)
อุตสาหกรรม
แหล่งผลิตนอกประเทศ:  สหภาพยุโรป   สหรัฐ
บุนเดิสแวร์ (เยอรมัน: Bundeswehr) หรือ กองป้องกันสหพันธ์ คือชื่อของกองทัพเยอรมัน ภายใต้รัฐบาลสหพันธ์สาธารณรัฐเยอรมนี กฎหมายพื้นฐานไม่อนุญาตให้รัฐเยอรมันต่างๆมีกองกำลังทหารเป็นของตนเอง ภาระหน้าที่ในกิจการทหารทั้งปวงต้องอยู่ในความรับผิดชอบของรัฐบาลกลางที่กรุงเบอร์ลิน
เมื่อปลายเดือนพฤษภาคม พ.ศ. 2567 บุนเดสแวร์มีกองทัพประจำการ 180,215 นาย ทำให้เป็นกองทัพที่ใหญ่เป็นอันดับสองในสหภาพยุโรปรองจากฝรั่งเศส นอกจากนี้ บุนเดสแวร์ยังมีกองหนุนประมาณ 34,600 นาย (พ.ศ. 2567) และงบประมาณทางทหารประมาณ 71.75 พันล้านยูโร (พ.ศ. 2567) เป็นหนึ่งในสิบกองทัพที่แข็งแกร่งทางการเงินที่สุดในโลก การใช้จ่ายทางทหารของเยอรมนีคิดเป็น 2.12% ของ GDP ซึ่งสูงกว่ามาตรฐานของ NATO ที่ 2% เพื่อรับมือกับความรับผิดชอบที่เพิ่มขึ้น เยอรมนีต้องการขยายกองทัพเป็น 203,000 นายภายในปี 2574
บุนเดิสแวร์เป็นกองทัพแรกในเนโทที่เคยมี MiG 29 ในประจำการ ซึ่งได้จากเยอรมนีตะวันออกหลังรวมประเทศ
อำนาจบังคับบัญชา

สหพันธ์สาธารณรัฐเยอรมนีใช้หลักการพลเรือนคุมทหารเหมือนสหรัฐ จึงไม่มีตำแหน่งผู้บัญชาการทหารบก-ทหารเรือ-ทหารอากาศ กฎหมายพื้นฐานกำหนดให้อำนาจบังคับบัญชาสูงสุดของบุนเดิสแวร์อยู่ที่รัฐมนตรีว่าการกระทรวงกลาโหมในยามสงบ และโอนไปอยู่ที่นายกรัฐมนตรีเยอรมนีในภาวะป้องกันประเทศ
ตำแหน่งสูงสุดของนายทหารประจำการในบุนเดิสแวร์ คือตำแหน่งจเรทหารทั่วไปแห่งบุนเดิสแวร์ (Generalinspekteur der Bundeswehr) ซึ่งมียศเป็นพลเอกและไม่ได้รับอำนาจสั่งการกำลังทหาร มีบทบาทเป็นเพียงผู้รับผิดชอบหลักคิดการป้องกันประเทศของกองทัพ รวมถึงการวางแผน การเตรียมพร้อม และการตรวจประเมินปฏิบัติการของบุนเดิสแวร์  ตลอดจนเป็นที่ปรึกษาฝ่ายทหารของรัฐมนตรีว่าการกระทรวงกลาโหม
โครงสร้าง

บุนเดิสแวร์แบ่งสายบัญชาการออกเป็นสองฝ่ายคือ ส่วนเหล่าทัพ (Streitkräfte) และ ส่วนกิจการพลเรือน (Wehrverwaltung) โดยที่ส่วนเหล่าทัพแบ่งเป็นหกแผนก ได้แก่
กองทัพบก (Heer)
กองทัพเรือ (Marine)
กองทัพอากาศ (Luftwaffe)
แผนกยุทธบริการ (Streitkräftebasis),
แผนกสุขาภิบาลกลาง (Zentraler Sanitätsdienst)
แผนกไซเบอร์และสนเทศบริการ (Cyber- und Informationsraum)
ผู้นำของแต่ละแผนกมียศพลโท/พลเรือโท และมีตำแหน่งเป็นเพียงจเร ทำหน้าที่ตรวจเตรียมความพร้อมรบและยุทธภัณฑ์ แต่ไม่มีอำนาจสั่งการหน่วยรบ ซึ่งเป็นอำนาจโดยตรงของรัฐมนตรีว่าการกระทรวงกลาโหม
ยศทหารบุนเดิสแวร์ > กองทัพบกและกองทัพอากาศ

พลเอก (General)
พลโท (Generalleutant)
พลตรี (Generalmajor)
พลจัตวา (Brigade­general)
พันเอก (Oberst)
พันโท (Oberstleutnant)
พันตรี (Major)
ร้อยเอกพิเศษ (Stabshauptmann)
ร้อยเอก (Hauptmann)
ร้อยโท (Oberleutnant)
ร้อยตรี (Leutnant)
ยศทหารบุนเดิสแวร์ > กองทัพเรือ

พลเรือเอก (Admiral)
พลเรือโท (Vize­admiral)
พลเรือตรี (Konter­admiral)
พลเรือจัตวา (Flottillen­admiral)
นาวาเอก (Kapitän zur See)
นาวาโท (Fregatten­kapitän)
นาวาตรี (Korvetten­kapitän)
เรือเอกพิเศษ (Stabskapitän­leutnant)
เรือเอก (Kapitän­leutnant)
เรือโท (Oberleutnant zur See)
เรือตรี (Leutnant zur See)
ดูเพิ่ม

กองทัพปรัสเซีย
กองทัพจักรวรรดิเยอรมัน
ไรชส์แวร์ – กองทัพของสาธารรัฐไวมาร์
แวร์มัคท์ – กองทัพของนาซีเยอรมนี
กองทัพประชาชนแห่งชาติ – กองทัพของเยอรมนีตะวันออก
เฟี้ยว์ฟ้าว สุดสวิงริงโก้

| เฟี้ยวฟ้าว สุดสวิงริงโก้ |
| --- | --- |
เกิด: 27 มีนาคม พ.ศ. 2525 (42 ปี) อชิตะ สิกขมานา
บิดา: โชคชัย วุฒินันท์สุระสิทธิ์
มารดา: ชโรชินี สิกขมานา
อาชีพ: นักแสดง พิธีกร
ปีที่แสดง: 2545−ปัจจุบัน
ผลงานเด่น: "เนตร" - ชัตเตอร์ กดติดวิญญาณ   "อลิซ" - เบญจา คีตา ความรัก   "ทองหยด" -  มาลัยสามชาย
คมชัดลึก: นักแสดงสมทบหญิงยอดเยี่ยม ประเภทภาพยนตร์  2547 - ชัตเตอร์ กดติดวิญญาณ
ฐานข้อมูล
IMDb
ThaiFilmDb
เฟี้ยวฟ้าว สุดสวิงริงโก้ หรือชื่อเดิม อชิตะ สิกขมานา, อชิตะ วุฒินันท์สุระสิทธิ์, อชิตะ ธนาศาสตนันท์, หนูอิมอิม ก้าวมหัศาจรรย์ ตามลำดับ ชื่อเล่นว่า อิม และเป็นที่รู้จักในชื่อ อิม อชิตะ (เกิด 27 มีนาคม พ.ศ. 2525) เป็นนักแสดงและพิธีกรหญิงชาวไทย
เฟี้ยวฟ้าวเกิดที่อำเภอฝาง จังหวัดเชียงใหม่ เป็นบุตรคนเล็กจากทั้งหมดสองคนของโชคชัย วุฒินันท์สุระสิทธิ์ เป็นชาวไทยเชื้อสายจีน กับชโรชินี สิกขมานา เป็นลูกครึ่งเนปาลกับพม่า และมีพี่ชายชื่อฟ้าว์เฟี้ยว สุดสวิงริงโก้ (ชื่อเดิม อิชยะ สิกขมานา) จบการศึกษาชั้นมัธยมศึกษาที่โรงเรียนยุพราชวิทยาลัย และศึกษาต่อที่สถาบันราชภัฏเชียงใหม่  เริ่มเข้าสู่วงการบันเทิงจากการประกวดดัชชี่บอยแอนด์เกิร์ล ได้รองอันดับ 1 ดัชชี่เกิร์ลปี 2001
ผลงาน > ละครโทรทัศน์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2545 | บ่วงบรรจถรณ์ | นาตยา | ช่อง 7 |
| 2546 | กามเทพตัวน้อย |  | ช่อง 7 |
| 2546 | มือปืนพ่อลูกติด |  | ช่อง 7 |
| 2546 | เดิมพันวันวิวาห์ | แพรพลอย | ช่อง 7 |
| 2546 | เบญจา คีตา ความรัก | อลิซ | ช่อง 7 |
| 2547 | กลับบ้านเรานะ...รักรออยู่ |  | ช่อง 7 |
| 2548 | วิมานทราย | ลินจง | ช่อง 5 |
| 2549 | คนนี้ล่ะพ่อเรา | แอนนี่ | ช่อง 7 |
| 2550 | รังนกบนปลายไม้ | กงกัน | ช่อง 3 |
| 2550 | ละอองดาว | เริงใจ รัตนมหาศาล (นิด) | ช่อง 5 |
| 2551 | ยมโลกโซไซตี | แจน | ช่อง 3 |
| 2551 | เพื่อนนิรมิต | ขอใจ | ช่อง 7 |
| 2552 | ผู้ใหญ่ลีกับนางมา | วลัย | ช่อง 3 |
| 2552 | นางกรี๊ด | นุ่ม | ช่อง 7 |
| 2552 | เพลิงสีรุ้ง | สีนวล | ช่อง 3 |
| 2552 | สายลับเดอะซีรีส์ กับ 24 คดีสุดห้ามใจ ตอน "แกะรอยแท๊กซี่..สีชมพู"  | เจ๊อิ๊ม | ช่อง 9 |
| 2553 |  มาลัยสามชาย | ทองหยด | ช่อง 5 |
| 2553 | เฮฮา หน้าซอย | ลมเพ | ช่อง 7 |
| 2554 | บันทึกรักซุปเปอร์สตาร์ | ลิตา | ช่อง 8 |
| 2554 | เจ้าสาวผมไม่ใช่ผี | กิมลั้ง | ช่อง 3 |
| 2555 | รักเกิดในตลาดสด | ชมพู่ | ช่อง 3 |
| 2555 | คุณสามี(กำมะลอ)ที่รัก | นันทิกานต์ | ช่อง 3 |
| 2556 | มัจจุราชสีน้ำผึ้ง | นงนุช | ช่อง 3 |
| 2556 | จ้าวพายุ | งามเสมอ | ช่อง 5 |
| 2557 | รักเต็มบ้าน | ช่อมาลี | ช่อง 7 |
| 2557 | ทางเดินแห่งรัก | จิตรสมร | ช่อง 3 |
| 2558 | ปาฏิหาริย์รักข้ามขอบฟ้า | มะขิ่น/มะยมหวาน | ช่อง 3 |
| 2558 | ลุ้นรักข้ามรั้ว | ภรณี | ช่อง 7 |
| 2559 | ลูกเขยมะไฟ แม่ยายมะดัน | เป๊กกี้ | ช่อง 7 |
| 2559 | ส้มตำแฮมเบอร์เกอร์ | อ๋อย | ทรูโฟร์ยู |
| 2561 | Happy Birthday วันเกิดของนาย วันตายของฉัน | ชมพู่ | จีเอ็มเอ็ม 25 |
| 2561 | รักพลิกล็อก | แซนดี้ (รับเชิญ) | ช่อง 3 |
| 2562 | ปลาร้าทรงเครื่อง | มะลิ | จีเอ็มเอ็ม 25 |
| 2562 | เพลิงรักเพลิงแค้น | อิน | ช่อง 3 |
| 2562 | เพลิงริษยา | จอมขวัญ สายสูง (จิ๊กซอว์) | ช่อง 8 |
| 2562 | สัญญาแค้นแสนรัก | กัญญา | ช่องวัน 31 |
| 2563 | เจาะเวลาหาผู้ใหญ่ | อ้อย | ช่อง 7HD |
| 2565 | กั๊กนักรักซะเลย | ซูซี่ | พีพีทีวี |
ผลงาน > ผลงานภาพยนตร์

| ปี | เรื่อง | บทบาท |
| --- | --- | --- |
| 2547 | ชัตเตอร์ กดติดวิญญาณ | เนตรนภา |
| 2548 | ก็เคยสัญญา | บังอร |
| 2548 | เพื่อนสนิท | โอ๋ |
| 2549 | โคตรรักเอ็งเลย | แดง |
| 2549 | 13 เกมสยอง | ตอง |
| 2550 | ดรีมทีม |  |
| 2550 | โกยเถอะเกย์ | แตงโม |
| 2550 | เมล์นรก หมวยยกล้อ | สวย |
| 2550 | เหยิน เป๋ เหล่ เซมากูเตะ | เปรี้ยว |
| 2551 | คู่ก๊วนป่วนเมษา | พิม |
| 2551 | บ้านผีเปิบ | อิ่ม |
| 2551 | Super แหบ-แสบ-สะบัด | อิ๋ว |
| 2554 | บางคนแคร์ แคร์บางคน | อาม่า |
| 2556 | รัก | ซู่ซี่/สมศรี |
| 2558 | เลิฟอะรูมิไลค์ รักอะไรไม่รู้ | จีจี้ |
ผลงาน > มิวสิกวิดีโอ

"ฉันอยู่ตรงนี้" − แบล็คเฮด
"ไม่อยากทำให้ลำบากใจ" − บูโดกัน
"เนื้อ" − สามช่าพั้งค์
"คิดอะไรก็ไม่รู้" − ณฐิชา ทะวะลัย
ผลงาน > พิธีกร

เปรี้ยวหวานมันเผา
ยุทธการบันเทิง
ระเบิดเถิดเทิง (พิธีกรภาคสนาม)
วันหยุดสุดขีด
CEO ซี้ปึ้ก
Impossible
มิสคันทรีเกิร์ลไทยแลนด์ (พิธีกรภาคสนาม)
ซัดโฮ้ก
โป๊ะป๊ะนัตโตะ
สดๆบทไม่มี ตีสนิท
ผลงาน > ซิตคอม

บางรักซอย 9 (รับเชิญ) ตอน "คนเห็นผี" (2550) (ช่อง 9)
เฮง เฮง เฮง (รับเชิญ) ตอน "อารมณ์ อาถรรพ์ อาหมวย" (2550) (ช่อง 3)
ศึกรักข้ามรั้ว (รับเชิญ) ตอน "หนุมานเปิดหมวก" (2561) (ช่องวัน 31)
เสือ ชะนี เก้ง (รับเชิญ) (ช่องวัน 31)
ตอน "ปลอกหมอน กลอน และดาว" (2561)
ตอน "เธอผู้ไม่แพ้ (เหรอ?)" (2562)
ตอน "ดาวจะสู้" (2563)
รางวัล

คมชัดลึก อวอร์ด ครั้งที่ 2 สาขาผู้แสดงสมทบหญิงยอดเยี่ยม จากภาพยนตร์เรื่อง ชัตเตอร์ กดติดวิญญาณ
แหล่งข้อมูลอื่น

อชิตะ สิกขมานา nangdee.com
"อิม-อชิตะ"โต้ซุ่มวิวาห์! ลั่นเปลี่ยนนามสกุลใหม่แค่ถือเคล็ด
Achita Sikamana ที่อินเทอร์เน็ตมูวีเดตาเบส
ยอมใจความแปลก!! หนูอิมอิม ก้าวมหัศาจรรย์ เปลี่ยนชื่อใหม่อีกแล้ว!!
เฟี้ยว์ฟ้าว สุดสวิงริงโก้ ที่อินสตาแกรม
| ด ค กรางวัลคมชัดลึก อวอร์ด สาขานักแสดงสมทบหญิงยอดเยี่ยมประเภทภาพยนตร์ |
| --- | --- |
2547–2550:  อชิตะ สิกขมานา (2547)  มณีรัตน์ คำอ้วน (2548)  จินตหรา สุขพัฒน์ (2549)  ภัทรวรินทร์ ทิมกุล (2550) 
2551–2575:  โฟกัส จีระกุล (2551)  ศันสนีย์ วัฒนานุกูล (2552)  อินทิรา เจริญปุระ (2553)  สุทัตตา อุดมศิลป์ (2554)  ปิยธิดา มิตรธีรโรจน์ (2555)  ธิติรัตน์ โรจน์แสงรัตน์ (2556)  อภิญญา สกุลเจริญสุข (2557)  วิโอเลต วอเทียร์ (2558)  เพ็ญพักตร์ ศิริกุล (2559)  ทาริกา ธิดาทิตย์ (2561)  อาภาศิริ จันทรัศมี (2562)  คัทลียา แมคอินทอช (2563)  สวนีย์ อุทุมมา (2564)
วิศวกรรมโยธา

Falkirk Wheel สิ่งก่อสร้างในสก็อตแลนด์สำหรับยกเรือข้ามแม่น้ำ
วิศวกรรมโยธา (อังกฤษ: civil engineering) เป็นศาสตร์ของสาขาหนึ่งในทางด้านวิศวกรรมศาสตร์ ครอบคลุมการก่อสร้างตึก ตึกระฟ้า อาคาร สะพาน ถนน และระบบขนส่งอื่น ๆ รวมถึงระบบสาธารณูปโภคต่าง ๆ เช่น เขื่อน คลอง ตลอดจนการทำรังวัดในงานสำรวจและแผนที่ รวมไปถึงการวิเคราะห์ทางธรณีและชลศาสตร์ และการบริหารจัดการการก่อสร้าง งานในทางด้านวิศวกรรมจะเน้นทางด้านการใช้วัสดุและทรัพยากรให้เกิดประโยชน์สูงสุด ผู้ที่ประกอบวิชาชีพในสาขานี้เรียกว่า วิศวกรโยธา หรือเรียกกันว่า นายช่าง ในการทำงานในประเทศไทย ผู้ที่ประกอบวิชาชีพจะขึ้นทะเบียนกับสภาวิศวกรเพื่อรับ ใบอนุญาตประกอบวิชาชีพวิศวกรรม (กว.) โดยมีการจัดสอบระบบใหม่เริ่มต้นเมื่อต้นปี พ.ศ. 2552 ด้วยระบบสุ่มข้อสอบทั้งหมดผ่านระบบคอมพิวเตอร์ (เฉพาะระดับ "ภาคีวิศวกร")
การศึกษาทางด้านวิศวกรรมโยธานั้นนับว่ามีความสำคัญเป็นอย่างยิ่งเนี่องจากการ พัฒนาทางด้านเทคโนโลยีในปัจจุบันนั้นมีความก้าวหน้าสามารถเรียกได้ว่าเป็น การพัฒนาแบบก้าวกระโดดซึ่งมีผลโดยตรงกับการศึกษาทางด้านวิศวกรรมโยธาเช่นกัน ดังนั้นสถาบันการศึกษาหลาย ๆ สถาบันจึงได้มีการปรับปรุงแผนการเรียนการสอนทาง ด้านวิศวกรรมโยธาให้มีความทันสมัยเพื่อผลิตบุคลากรทางด้านวิศวกรรมโยธา หรือที่เรียกกันว่า “วิศวกรโยธา” ที่มีคุณภาพและตรงกับความต้องการของตลาดแรงงานมากขึ้น
วิศวกรรมโยธาเป็นสาขาวิศวกรรมที่เก่าแก่ที่สุด โดยตอบสนองความต้องการของสังคม
แหล่งข้อมูลอื่น

วิศวกรรมสถานแห่งประเทศไทย ในพระบรมราชูปถัมภ์ (ว.ส.ท.)
ตั้มซีวิล เก็บถาวร 2006-11-28 ที่ เวย์แบ็กแมชชีน แหล่งข้อมูลเกี่ยวกับวิศวกรรมโยธา และซอฟต์แวร์
วิศวกรรมธรณี งานสำรวจทดสอบด้านวิศวกรรมธรณีและวิศวกรรมโยธา
วิศวกรโยธา Civil Engineer เก็บถาวร 2011-06-09 ที่ เวย์แบ็กแมชชีน
cu-tep เก็บถาวร 2014-11-07 ที่ เวย์แบ็กแมชชีน
วิศวกรรมโยธา มหาวิทยาลัยศรีปทุม http://www.spu.ac.th/fac/engineer/th/program.php?bid=6[ลิงก์เสีย]
| ด ค กสาขาวิชาสำคัญด้านเทคโนโลยี |
| --- | --- |
วิทยาศาสตร์ประยุกต์:  เทคโนโลยีการสะสมพลังงาน  เทคโนโลยีการเกษตร  เทคโนโลยีคอมพิวเตอร์  เทคโนโลยีนิวเคลียร์  เทคโนโลยีสิ่งแวดล้อม  นาโนเทคโนโลยี  การประมงศาสตร์  ปัญญาประดิษฐ์  พลังงาน  ฟิสิกส์วิศวกรรม  พันธุวิศวกรรม  ไมโครเทคโนโลยี  วัสดุศาสตร์  วิศวกรรมเซรามิก  วิศวกรรมทัศนศาสตร์  สัตวศาสตร์  อิเล็กทรอนิกส์  เครื่องมือวัด 
สารสนเทศ และ การสื่อสาร:  การรู้จำคำพูด  เทคโนโลยีดนตรี  เทคโนโลยีทางสายตา  เทคโนโลยีการสื่อสาร  เรขภาพ 
อุตสาหกรรม:  การก่อสร้าง  การเงินเชิงคอมพิวเตอร์  การทำเหมืองแร่  การประมง  การผลิต  เครื่องกล 
การทหาร:  เทคโนโลยีและอุปกรณ์การทหาร  นาวิกวิศวกรรม  อาวุธปืนและเครื่องกระสุนปืน  ระเบิด 
คหกรรมศาสตร์:  เครื่องใช้ไฟฟ้า  เทคโนโลยีการศึกษา  เทคโนโลยีในบ้าน  เทคโนโลยีอาหาร 
วิศวกรรมศาสตร์:  วิศวกรรมชลประทาน  วิศวกรรมทางหลวง  วิศวกรรมต่อเรือ  วัสดุศาสตร์  วิศวกรรมก่อสร้าง  วิศวกรรมเกษตร  วิศวกรรมการเงิน  วิศวกรรมคอมพิวเตอร์  วิศวกรรมเคมี  วิศวกรรมเครื่องกล  วิศวกรรมโครงสร้าง  วิศวกรรมชีวเคมี  วิศวกรรมชีวเวช  วิศวกรรมชีวะ  วิศวกรรมซอฟต์แวร์  วิศวกรรมเซรามิก  วิศวกรรมนิวเคลียร์  วิศวกรรมเนื้อเยื่อ  วิศวกรรมประมง  วิศวกรรมปิโตรเลียม  วิศวกรรมไฟฟ้า  วิศวกรรมแมคคาทรอนิกส์  วิศวกรรมเหมืองแร่  วิศวกรรมโยธา  วิศวกรรมสำรวจ  วิศวกรรมระบบควบคุม  วิศวกรรมโลหการ  วิศวกรรมสถาปัตย์  วิศวกรรมสารสนเทศ  วิศวกรรมขนถ่ายวัสดุ  วิศวกรรมสิ่งแวดล้อม  วิศวกรรมสิ่งทอ  วิศวกรรมหลังการเก็บเกี่ยวและแปรสภาพ  วิศวกรรมการทำความเย็นและการปรับอากาศ  วิศวกรรมการบินและอวกาศยาน  วิศวกรรมอาหาร  วิศวกรรมอิเล็กทรอนิกส์  วิศวกรรมอุตสาหการ  อติสีตศาสตร์  วิศวกรรมการขนถ่ายวัสดุ  วิศวกรรมอัตโนมัติ  วิศวกรรมการวัดคุม  วิศวกรรมโทรคมนาคม  วิศวกรรมการขนส่ง  วิศวกรรมสื่อประสม 
สุขภาพ และ ความปลอดภัย:  เคมีสารสนเทศศาสตร์  ชีวสารสนเทศศาสตร์  เทคโนโลยีชีวภาพ  วิทยาศาสตร์สุขภาพ  วิศวกรรมความปลอดภัยด้านอัคคีภัย  วิศวกรรมความปลอดภัย  วิศวกรรมชีวการแพทย์  วิศวกรรมสุขาภิบาล 
การขนส่ง:  การขนส่ง  เครื่องยนต์  เทคโนโลยีอวกาศ  วิศวกรรมทางทะเล  วิศวกรรมการบินและอวกาศยาน  อวกาศยาน 
| ด ค กโครงสร้างพื้นฐาน |
| --- | --- |
 สะพาน  คลอง  ทางข้ามแหล่งน้ำ  เขื่อน  การระบายน้ำ  สะพานลอย  ทางแยกต่างระดับ  คันดิน  ทางยกระดับ  การขนส่งทางสายท่อ  ถนน  ทางเชื่อมลอยฟ้า  ท่อระบายน้ำ  อุโมงค์ 
 ดูเพิ่ม: สถาปัตยกรรม  อะรีนา  วิศวกรรมโยธา  การก่อสร้าง  สนามเด็กเล่น  สาธารณะ  สนามกีฬา  โรงละคร  สวนสาธารณะของเมือง 
ตัวอย่างแผนที่ใช้ในการแบ่งโซนอาศัย สร้างโดยใช้ระบบ จีไอเอส (GIS) โดยโปรแกรม ชื่อ อาร์คจีไอเอส (ArcGIS)
การถ่ายภาพทางดาราศาสตร์

ภาพถ่ายเนบิวลานายพราน เป้าหมายยอดนิยมของการนักถ่ายภาพทางดาราศาสตร์
เฮนรี เดรเปอร์กับกล้องโทรทรรศน์สะท้อนแสงที่ติดตั้งระบบถ่ายภาพ ถ่ายในทศวรรษ 1860
การถ่ายภาพทางดาราศาสตร์ (astrophotography) เป็นการถ่ายภาพวัตถุทางดาราศาสตร์ ได้แก่ ดาวเคราะห์ ดาวบริวาร ดาวฤกษ์ กลุ่มดาว ดาวหาง เนบิวลา กระจุกดาว ฯลฯ
ดาราศาสตร์ถือเป็นสาขาวิชาทางวิทยาศาสตร์สาขาแรก ๆ ที่ได้นำเทคโนโลยีการถ่ายภาพมาใช้เพื่อช่วยในงานวิจัย และมีการพัฒนาไปอย่างมาก
ภาพรวม > ความแตกต่างระหว่างตาเปล่ากับการถ่ายภาพ

ช่วงของสี (ความยาวคลื่น) ที่สามารถรับรู้ได้ด้วยตาเปล่าและการถ่ายภาพนั้นมีความแตกต่างกัน และยังใช้ระยะเวลาในการรวบรวมแสงต่างกันด้วย
เนื่องจากโดยทั่วไปแล้วในการถ่ายภาพทางดาราศาสตร์นั้นวัตถุเป้าหมายจะมืดมาก ความเร็วชัตเตอร์ที่จำเป็นต้องใช้จึงมักจะต้องช้ามาก กล่าวคือ ระยะเวลาการเปิดรับแสงจะนานขึ้น แสงดาวเมื่อมองด้วยตาเปล่าว่าจะเห็นได้แค่ในชั่วพริบตาตอนนั้น แต่การถ่ายภาพสามารถบันทึกข้อมูลระยะยาวโดยการเปิดรับแสงเป็นเวลานาน นอกจากนี้ยังสามารถถ่ายภาพวัตถุที่มืดจนไม่สามารถระบุได้ด้วยตาเปล่า หรือถ่ายภาพที่ให้ความรู้สึกถึงการไหลไปตามเวลาด้วยการทำให้สว่างขึ้นหรือรวมค่าเฉลี่ยจากหลาย ๆ ภาพ
นอกจากนี้ เส้น Hα ซึ่งมีอยู่มากมายในอวกาศน้นอยู่ค่อนไปทางอินฟราเรด ซึ่งตาเปล่าของมนุษย์สามารถมองเห็นได้เพียงเล็กน้อยเมื่อเทียบกับแสงสีอื่นเช่นสีเขียว แต่ ฟิล์มถ่ายภาพ, CCD, CMOS สำหรับการถ่ายภาพนั้นมีความไวต่อแสงในแต่ละช่วงพอ ๆ กัน ดังนั้น ด้วยความที่ปริมาณข้อมูลเพิ่มขึ้น สีและรูปร่างของดาวฤกษ์และเนบิวลาในภาพถ่ายทางดาราศาสตร์จึงต่างไปจากที่มองเห็นด้วยตาเปล่า
ภาพรวม > เป้าหมายการถ่าย

เมื่อทำให้กล้องถ่ายภาพอยู่นิ่งและเปิดรับแสงนาน การหมุนของโลก (การเคลื่อนที่ในรอบวัน) ซึ่งทำให้เกิดการเคลื่อนที่ของวัตถุท้องฟ้าจะปรากฏเป็นเส้นลากยาวต่อกันไปเรื่อย ๆ ดังนั้นจึงจำเป็นต้องหันกล้องไล่ตามการเคลื่อนที่ของวัตถุท้องฟ้าเพื่อจะถ่ายภาพดาวให้ได้เป็นจุดเดียว อย่างไรก็ตาม เมื่อทำเช่นนี้ก็จะทำให้ทิวทัศน์บนพื้นดินจึงเปลี่ยนไปเรื่อย ๆ ตามกลางหมุนของกล้อง ดังนั้นภาพที่ได้จะแตกต่างกันไปขึ้นอยู่กับว่าการเคลื่อนไหวของกล้องสอดคล้องกับการเคลื่อนที่ของดวงดาว หรือให้อยู่นิ่งตามบนพื้นดิน จะใช้การถ่ายภาพแบบไล่ตามดาว หรือการถ่ายภาพแบบอยู่นิ่งนั้นขึ้นอยู่กับวัตถุประสงค์
ภาพรวม > เป้าหมายการถ่าย > การถ่ายภาพไล่ตามดาว

วิธีการถ่ายภาพโดยติดตามการเคลื่อนที่ของวัตถุท้องฟ้านั้นโดยทั่วไปจะติดตั้งกล่องบนฐานตั้งเฉพาะที่เรียกว่าฐานตั้งระบบศูนย์สูตร โดยให้แกนการหมุนเป็นขั้วท้องฟ้าเหนือหรือขั้วท้องฟ้าใต้ เนื่องจากทรงกลมท้องฟ้าเคลื่อนที่หมุนประมาณ 15 องศาต่อชั่วโมงเมื่อเทียบกับพื้นโลก กล้องจึงจำเป็นต้องเคลื่อนที่หมุนไปตามการเคลื่อนที่นี้ ในยุคสมัยใหม่ การติดตามอัตโนมัติโดยฐานตั้งระบบศูนย์สูตรแบบใช้มอเตอร์ถือเป็นเรื่องปกติ นอกจากนี้แล้วยังมีกล้องถ่ายภาพเฉพาะ เช่น แอสโตรเทรเซอร์ ของเพนแท็กซ์ ซึ่งมีกลไกที่ช่วยให้สามารถติดตามวัตถุโดยอัตโนมัติ โดยการเปิดใช้งานเซ็นเซอร์ถ่ายภาพ
ระหว่างการถ่ายภาพไล่ตามดาว ยิ่งกำลังขยายของภาพที่จะบันทึกสูง ปริมาณแสงก็จะยิ่งลดลง และความคลาดเคลื่อนในการเคลื่อนไหวก็เพิ่มขึ้น จึงยิ่งจำเป็นต้องการฐานตั้งระบบศูนย์สูตรที่มีความทนทานและความเที่ยงตรงมากขึ้น
ภาพรวม > เป้าหมายการถ่าย > การถ่ายภาพแบบตั้งกล้องนิ่ง

การถ่ายภาพโดยให้ตัวกล้องอยู่นิ่งไม่ต้องหมุนไปไหนโดยตั้งกล้องไว้ที่พื้นหรือบนฐานตั้งระบบขอบฟ้าเป็นวิธีที่สามารถทำได้ง่ายเพราะไม่ต้องใช้อุปกรณ์พิเศษแยกต่างหากที่ซับซ้อนดังเช่นฐานตั้งระบบศูนย์สูตร ระหว่างการถ่ายภาพแบบตั้งกล้องนิ่งจะเห็นว่าวัตถุท้องฟ้ามีเคลื่อนที่เนื่องจากการหมุนของโลก ดังนั้นการเปิดรับแสงเป็นเวลานานจึงส่งผลให้เกิดภาพปรากฏเป็นเส้นทางแสงเส้นโค้งวงกลม วิธีการนี้จะทำให้ได้ภาพทิวทัศน์พร้อมกับดวงดาวที่สวยงาม
ภาพรวม > การใช้อุปกรณ์ช่วย

การถ่ายภาพทางดาราศาสตร์อาจใช้กล้องถ่ายภาพเพียงอย่างเดียว หรืออาจถ่ายโดยขยายโดยใช้อุปกรณ์ เช่น กล้องโทรทรรศน์ เพื่อจุดประสงค์ในการเพิ่มกำลังการรวบรวมแสง และความละเอียดเชิงแสง สำหรับอุปกรณ์พกพา เช่น กล้องคอมแพค โทรศัพท์มือถือ ฯลฯ ที่ไม่สามารถเปลี่ยนถอดเลนส์มาตรฐานของกล้องออกได้ ก็อาจใช้วิธีการถ่ายภาพอย่างง่าย โดยถ่ายภาพที่สะท้อนอยู่ในเลนส์ใกล้ตาของกล้องโทรทรรศน์ตามที่เป็นอยู่
จากภาพฟิล์มสู่ภาพดิจิทัล

ในสมัยที่การถ่ายภาพด้วยฟิล์มเป็นกระแสหลักนั้น การถ่ายภาพดวงดาวมักจะต้องใช้เวลาจำนวนมาก โดยอาจใช้เวลาหลายชั่วโมงในการถ่ายภาพหนึ่งภาพ นั่นเป็นเพราะความไวแสงของฟิล์มต่ำ ซึ่งทำให้เป็นไปไม่ได้ที่จะได้ภาพดวงดาวที่เพียงพอในช่วงเวลาสั้น ๆ ตัวอย่างเช่น ในยุคแรก ๆ ของยุคฟิล์ม จำเป็นต้องพยุงกล้องเป็นเวลาหลายสิบนาทีเพื่อถ่ายภาพบุคคลแม้ว่าจะเป็นในสภาพแวดล้อมที่สว่างจ้าในตอนกลางวันแสก ๆ นอกจากนี้ การถ่ายภาพด้วยฟิล์มยังอาจต้องประสบกับปรากฏการณ์ที่ความไวแสงไม่ได้แปรตามเวลาเปิดรับแสง โดยความไวแสงจะลดลงอย่างมากเมื่อเปิดรับแสงเป็นเวลานาน ปัญหาเหล่านี้ได้รับการแก้ไขอย่างรวดเร็วด้วยวิวัฒนาการอย่างรวดเร็วของการถ่ายภาพแบบอิเล็กทรอนิกส์และการจัดองค์ประกอบภาพ เช่น กล้องดิจิทัล
ตั้งแต่ช่วงปี 2010 เมื่อกล้องดิจิทัลได้รับความนิยม ความไวแสงในการถ่ายภาพของกล้องดิจิทัล นั้นสูงกว่ากล้องฟิล์มมาก และเป็นไปได้ที่จะถ่ายภาพดวงดาวได้ในเวลาอันสั้น
ในทางกลับกัน การเปิดรับแสงนานจะเพิ่มสัญญาณรบกวนให้กับภาพ ดังนั้นจึงเป็นเรื่องปกติที่จะเปิดรับแสงในช่วงเวลาสั้น ๆ แล้วจึงทำการสังเคราะห์รวมภาพ อาจใช้วิธีที่เรียกว่า การถ่ายภาพกล้องเย็น ซึ่งช่วยลดสัญญาณรบกวนแม้หลังจากเปิดรับแสงเป็นเวลานาน ใช้สำหรับถ่ายภาพวัตถุท้องฟ้าที่จาง ๆ ได้
สำหรับวิธีการถ่ายภาพแบบไล่ตามดาวนั้น เมื่อถ่ายภาพวัตถุท้องฟ้าจาง ๆ เช่น เนบิวลาและกระจุกดาว จะใช้ดาวนำทางเป็นตัวอ้างอิง เพื่อให้ฐานตั้งระบบศูนย์สูตรเคลื่อนที่ไปอย่างต่อเนื่องได้โดยไม่เบี่ยงเบนไป อุปกรณ์ที่นำทางอัตโนมัติโดยใช้กล้อง CCD ได้รับความนิยม นอกจากนี้ยังใช้สำหรับการถ่ายภาพทางดาราศาสตร์โดยใช้ตัวหมุนภาพบนฐานตั้งระบบขอบฟ้า เหมือนอย่างเช่น กล้องโทรทรรศน์ซูบารุของหอดูดาวแห่งชาติญี่ปุ่นที่ฮาวาย หรือ ซีรีส์ Meade LX200
นอกจากนี้ยังมีการหาทางระบายความร้อนของกล้องและ CCD เพื่อลดสัญญาณรบกวน
สำหรับการถ่ายภาพดวงจันทร์หรือดาวเคราะห์ อาจใช้วิธีการบันทึกในรูปแบบวิดีโอโดยใช้กล้องวิดีโอ แล้วจึงนำมาสร้างเป็นภาพถ่ายอีกที หากดูดวงจันทร์หรือดาวเคราะห์ด้วยกำลังขยายสูง ภาพจะมีการกระเพื่อมอย่างเลี่ยงไม่ได้เนื่องจากการบิดเบี้ยวของชั้นบรรยากาศ สามารถทำการบันทึกเป็นภาพเคลื่อนไหวทั้ง ๆ ที่กระเพื่อมอยู่แบบนั้น แล้วค่อยไปประมวลผลบนคอมพิวเตอร์ โดยสามารถเลือกภาพที่มีการบิดเบี้ยวเพียงเล็กน้อยหรือแก้ไขการบิดเบี้ยวเพื่อสร้างภาพถ่ายที่ชัดเจนได้ เทคนิคนี้ไม่จำเป็นต้องใช้ฐานตั้งระบบศูนย์สูตรที่มีราคาแพงและแม่นยำ เพราะสามารถทำการประมวลผลด้วยคอมพิวเตอร์ในภายหลังได้ บางคนก็อาจถ่ายภาพดาวเคราะห์ด้วยฐานตั้งระบบขอบฟ้าราคาไม่แพง
ในกรณีของการสังเกตการณ์ดาวตก สามารถบันทึกความเร็วในการเคลื่อนที่จากเส้นทางการเคลื่อนที่ของดาวตกเป็นช่วง ๆ โดยการวางชัตเตอร์แบบหมุนเหมือนใบพัดหมุนที่หน้าเลนส์กล้อง
วัตถุประสงค์ในการถ่ายภาพ

การถ่ายภาพทางดาราศาสตร์แบ่งออกเป็นการถ่ายภาพเพื่อวัตถุประสงค์ในการวิจัยทางวิทยาศาสตร์ และการถ่ายภาพเป็นงานอดิเรก มีช่างภาพดาราศาสตร์มืออาชีพไม่มากนัก ตัวอย่างเช่น มีบางกรณีที่มีการถ่ายภาพดวงดาวที่หอสังเกตการณ์ทางดาราศาสตร์ แต่เป็นเพียงการสนับสนุนการวิจัยเท่านั้น และมีคนไม่กี่คนที่ถ่ายภาพเป็นอาชีพ ส่วนใหญ่คนที่ถ่ายภาพดาราศาสตร์เป็นช่างภาพมือสมัครเล่น
โดยทั่วไปแล้ว ดาราศาสตร์สมัยใหม่มีค่าใช้จ่ายแพงมากและผลลัพธ์ที่ได้นั้นไม่สามารถเข้าถึงได้โดยมือสมัครเล่น อย่างไรก็ตาม นวัตกรรมทางเทคนิคล่าสุดจำนวนมากที่เกี่ยวข้องกับการถ่ายภาพดวงดาวที่กล่าวถึงข้างต้นนั้นเป็นผลงานของนักดาราศาสตร์สมัครเล่น ในด้านการถ่ายภาพทางดาราศาสตร์ ปัจจุบันมีการพยายามคิดค้นนวัตกรรมต่าง ๆ และอุปกรณ์สำหรับการถ่ายภาพทางดาราศาสตร์และโปรแกรมสำหรับการประมวลผลภาพมีความซับซ้อนมากขึ้น และระดับคุณภาพของการถ่ายภาพทางดาราศาสตร์ที่ตีพิมพ์ในนิตยสารดาราศาสตร์ ก็ดีขึ้นมากเมื่อเทียบกับในอดีต
นอกจากนี้ แม้แต่ในนิตยสารภาพถ่ายทั่วไป จำนวนภาพถ่ายที่มีการถ่ายภาพดวงดาวก็เพิ่มขึ้น แม้ว่าส่วนใหญ่จะเป็นภาพถ่ายแบบตั้งกล้องนิ่งก็ตาม ซึ่งนี่อาจเป็นเพราะว่าการถ่ายภาพดาราศาสตร์ด้วยกล้องดิจิทัลสามารถทำได้ง่ายขึ้นมาก
การประมวลผลภาพ

ในทศวรรษ 1980 วิธีการถ่ายภาพ เช่น การเพิ่มความไวต่อแสง หรือ ปรากฏการณ์ซาบาตีเย ถูกนำมาใช้ในการประมวลผลภาพ แต่พอถึงทศวรรษที่ 1990 คอมพิวเตอร์เริ่มแพร่หลาย จึงนิยมนำภาพที่ถ่ายด้วยเครื่องกราดภาพแบบฟิล์มมาประมวลผลโดยใช้ซอฟต์แวร์ประมวลผลภาพดิจิทัล เช่น อะโดบี โฟโตชอป เป็นต้น
การควบคุมจากระยะไกล

ตั้งแต่ทศวรรษที่ 1990 ด้วยการแพร่กระจายของอินเทอร์เน็ต ทำให้มีความเป็นไปได้ที่จะใช้งานกล้องโทรทรรศน์จากอีกด้านหนึ่งของโลกซึ่งขณะนั้นเป็นเวลากลางวันได้
การถ่ายภาพจันทรุปราคาเต็มดวงโดยตั้งกล้องนิ่งแล้วเปิดหน้ากล้องเป็นเวลานาน
ภาพถ่ายดาวเสาร์จากการถ่ายวิดีโอแล้วเอามาประกอบ